Diari Oficial de la Generalitat Valenciana


Sumari del DOGV 7941, del 21-12-2016 (2016/10415)

ACORD de 16 de desembre de 2016, del Consell, pel que autoritza l'aprovació de tres expedients de rescabalament i la imputació, amb càrrec al pressupost de la Generalitat de l'exercici 2016, de les obligacions contretes al llarg d'aquest exercici i exercicis anteriors.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10375


Data del document
:   16-12-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Acord

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

ACORD de 16 de desembre de 2016, del Consell, pel que autoritza l'aprovació de tres expedients de rescabalament i la imputació, amb càrrec al pressupost de la Generalitat de l'exercici 2016, de les obligacions contretes al llarg d'aquest exercici i exercicis anteriors. [2016/10405]  
La Conselleria d'Agricultura, Medi Ambient, Canvi Climàtic i Desenvolupament Rural ha tramitat els expedients de rescabalament que es relacionen en l'annex, per obligacions contretes al llarg d'aquest exercici i anteriors; expedients que tenen la seua causa en la necessitat d'atendre el compliment de les obligacions econòmiques de la Generalitat, a l'haver rebut aquesta, satisfactòriament, els respectius serveis prestats.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la consellera d'Agricultura, Medi Ambient, Canvi Climàtic i Desenvolupament Rural, sotmetre, amb l'autorització prèvia del Consell, l'aprovació dels expedients de rescabalament tramitats per l'esmentada Conselleria.  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades dels esmentats expedients, requerix l'autorització expressa del Consell, a proposta de la persona titular de la conselleria, amb l'informe previ de la Intervenció General de la Generalitat, d'acord amb el que disposa el referit article 106 de la dita llei.  
En conseqüència, amb l'informe favorable de la Intervenció General de la Generalitat i a proposta de la consellera d'Agricultura, Medi Ambient, Canvi Climàtic i Desenvolupament Rural, el Consell, prèvia deliberació, en la reunió del 16 de desembre de 2016,  
  
  
ACORDA  
  
Primer  
Autoritzar l'aprovació, per la consellera d'Agricultura, Medi Ambient, Canvi Climàtic i Desenrotllament Rural, dels tres expedients de rescabalament que es relacionen en l'annex, per un import total de 819.879,97 euros, IVA inclòs.  
  
Segon  
Autoritzar la imputació al pressupost corrent de les obligacions contretes al llarg d'aquest exercici i exercicis anteriors, amb les empreses relacionades en l'annex, per un import total de 819.879,97 euros, IVA inclòs.  
  
València, 16 de desembre de 2016  
  
La consellera secretària,  
MÓNICA OLTRA JARQUE  
  
  
ANNEX  
  
Expedient Concepte Import  
CMAYOR/2013/21/9 Rescabalament a favor de l'empresa FORESMA, SA, per la prestació del servei de manteniment de vivers forestals en la província d'Alacant (producció de planta de repoblació i ornamentació en les instal·lacions de dos vivers forestals de la província d'Alacant, Dunes de Guardamar a Guardamar del Segura i Faldes de San Bartolomé a Camp de Mirra)  
 1.715,84 -  
CNEN 16/021/19 Rescabalament a favor de l'empresa TRAGSA, SA, per la prestació dels serveis d'execució del programa de lluita contra la ceratitis capitata per la tècnica de l'insecte estèril, al llarg dels períodes compresos entre l'1 i el 28 de febrer de 2015 i entre l'1 i el 18 de maig de 2015.  
 797.505,38 -  
CNEN 16/0101/ 135 Rescabalament a favor de l'empresa EULEN SEGURETAT, SA, per la prestació del servei de vigilància i seguretat en les dependències de l'edifici PROP de Orihuela (Alacant) al llarg del període comprés entre l'1 d'agost de 2015 i el 29 de febrer de 2016. 20.658,75 ?»